ΓΡΑΠΤΗ ΕΡΩΤΗΣΗ E-1522/02

υποβολή: Ioannis Marnos (PPE-DE) προς την Επιτροπή

(3 Ιουνίου 2002)

Θέμα: Τροχαία ατυχήματα στην Ελλάδα

Είναι γνωστό ότι η Ελλάδα είναι η χώρα τής Ε.Ε. με τα περισσότερα θανατηφόρα τροχαία ατυχήματα. Κάθε χρόνο, περίπου 3 000 Έλληνες χάνουν τη ζωή τους και πολλές χιλιάδες τραυματίζονται σοβαρά στους ελληνικούς δρόμους. Αξίζει να σημειωθεί ότι, μόνο κατά τη διάρκεια του Ορθόδοξου Πάσχα (αρχές Μαΐου 2002), 63 Ελληνες σκοτώθηκαν και πάνω από 600 τραυματίσθηκαν σε τροχαία ατυχήματα. Τα περισσότερα από αυτά οφείλονταν στηνπερβολική ταχύτητα, την άσχημη κατάσταση του οδοστρώματος, την πλημμελέστατη σήμανση και στο ότι πολλοί οδηγοί οδηγούνπό την επήρεια οινοπνεύματος.

Μπορεί να με πληροφορήσει η Επιτροπή σε ποιες χώρες της Ένωσης αφαιρείται το δίπλωμα οδηγήσεως και για ποιους λόγους και σε ποια κράτη της και πότε προβλέπεται άμεση κατάσχεση του οχήματος οδηγού που συλλαμβάνεται να οδηγεί μεθυσμένος·

Έχει ζητήσει η Επιτροπή πληροφορίες και εξηγήσεις από τις ελληνικές αρχές για τον τεράστιο αριθμό νεκρών και τραυματιών σε τροχαία ατυχήματα στην Ελλάδα·

Υπάρχει ή προβλέπεται ναιοθετηθεί κοινοτική νομοθεσία που να προβλέπει συγκεκριμένες, ομοιόμορφες και αυστηρές ποινές οι οποίες θα εφαρμόζονται σε όλα τα κράτη μέλη της Ένωσης για εκείνους που οδηγούν μεθυσμένοι ήπό την επήρεια ναρκωτικών, θέτοντας, έτσι, σε κίνδυνο τη ζωή των συμπολιτών τους·

Απάντηση της κας de Palacio εξ ονόματος της Επιτροπής

(23 Ιουλίου 2002)

Με 1895 θανάτους το 2001, η Ελλάδα κατέχει ένα από ταψηλότερα ποσοστά θανάτων από τροχαία ατυχήματα ανά κάτοικο στην Ένωση. Ωστόσο, η απόσταση από τον ευρωπαϊκό μέσο όρο μικραίνει, διότι διαπιστώθηκε μείωση 9 % του αριθμού θανάτων το 2001 σε σύγκριση με το 2000. Τα κύρια αίτια των ατυχημάτων είναι ηπερβολική ή η ακατάλληλη ταχύτητα, η οδήγησηπό την επίρροια οινοπνεύματος και η μη χρήση της ζώνης ασφαλείας.

Η Επιτροπή εξέδωσε στις 17 Ιανουαρίου 2001 μια σύσταση(1) σχετικά με το μέγιστο ποσοστό αλκολαιμίας των οδηγών, η οποία καλεί ιδίως τα κράτη μέλη να εφαρμόσουν γενικό όριο αλκολαιμίας κατώτερο ή ίσο των 0,5 milligramme ανά millilitre (mg/ml) και να εντείνουν τους ελέγχους που διενεργούν οι αστυνομικές αρχές.

Η σύσταση δεν αφορά τις κυρώσεις σε περίπτωση παράβασης. Τα μέτρα αφαίρεσης της άδειας οδήγησης εξακολουθούν να αποτελούν αρμοδιότητα του κράτους μέλους κατ'εφαρμογήν του άρθρου 8 παράγραφος 2 της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης(2). Το ίδιο ισχύει και για τιςπόλοιπες κυρώσεις, όπως είναι τα πρόστιμα, οι προειδοποιήσεις και οι ποινές φυλάκισης.

Δενπάρχει νομοθεσία η οποία να προβλέπει κατάσχεση του οχήματος σε περίπτωσηπερβολικής αλκολαιμίας του οδηγού. Οι αστυνομικές δυνάμεις μπορούν όμως να κρατήσουν ως ασφαλιστικό μέτρο την άδεια ενός οδηγού ο οποίος βρίσκεταιπό την επίρροια οινοπνεύματος ή εικάζεται ότι είναιπό την επίρροια οινοπνεύματος.

Σύμφωνα με τις προθέσεις που εξαγγέλλει στη Λευκή Βίβλο για την ευρωπαϊκή πολιτική μεταφορών(3), η Επιτροπή θα εξετάσει εάνπάρχουν δυνατότητες καλύτερης εναρμόνισης των σημαντικότερων κανόνων οδήγησης, καθώς και των μέτρων με τα οποία ελέγχεται η εφαρμογή των κανόνων αυτών, τηρουμένης πάντοτε της αρχής της επικουρικότητας.

Τέλος, η Επιτροπή διατηρεί τακτική ανταλλαγή πληροφοριών με τους αρμόδιους της οδικής ασφάλειας στα διάφορα κράτη μέλη, και στην Ελλάδα, ενόψει της εκπόνησης προτάσεων εναρμόνισης των κανόνων οδήγησης και βελτίωσης της οδικής ασφάλειας.

(1) Σύσταση της 17ης Ιανουαρίου 2001, ΕΕ C 48 της 14.2.2001.

(2) ΕΕ L 237 της 24.8.1991.

(3) Λευκή Βίβλος για την ευρωπαϊκή πολιτική μεταφορών με ορίζοντα το έτος 2010: η ώρα των επιλογών, COM(2001)370 τελικό.